Republica Socialista Sovietica de Belarrusia

A Republica Socialista Sovietica de Belarrusia (Беларуская Савецкая Сацыялістычная Рэспубліка) estió un d'os miembros establidors d'a Unión de Republicas Socialistas Sovieticas en 1922, chunto a la RSS de Ucraína, a la RSSF Transcaucasica y a la RSSF de Rusia. Tamién yera conoixida con o nombre de Rusia Blanca.

A capital d'a Republica yera Minsk. A RSS de Belarrusia fue creyata l'1 de chinero de 1919.

 Historia 
Parti de l'Imperio Ruso antis d'a I Guerra Mundial, Belarrusia declaró a suya independencia o 25 de marzo de 1918, formando a Republica Nacional de Belarrusia. A republica tenió, de todas trazas, una curta vida, y o rechimen estió xerbigato dimpués d'a retirada alemana. En 1919 Belarrusia se convertió en a "Republica Socialista Sovietica de Belarrusia", y dentró en a Republica Socialista Sovietica de Belarrusia y Lituania. Dimpués d'a Guerra Polaco-Sovietica rematata en 1921, as tierras de Belarrusia quedoron dividitas entre Polonia y a RSS de Belarrusia, que estió miembro establidor d'a URSS en 1922.

En setiembre de 1939, dimpués d'a invasión de Polonia por o Tercer Reich en a Segunda Guerra Mundial, a Unión Sovietica s'anexionó a Belarrusia polaca (rechions de Volinia y Vilna) como resultato d'o Pacto Molotov-Ribbentrop.

Dimpués d'a II Guerra Mundial, a RSS de Belarrusia teneba voz en l'Asamblea Cheneral d'a ONU chunto a la Unión Sovietica y a la RSS de Ucraína, convertindo-se en un d'os miembros establidors d'a ONU.

Dimpués d'o golpe d'estato d'agosto de 1991 en a URSS, o Soviet Supremo de Belarrusia declaró a independencia d'a URSS o 25 d'agosto de 1991. A republica cambió o nombre por o de Republica de Belarrusia o 19 de setiembre de 1991. O 8 d'aviento de 1991 sinyó, chunto a Rusia y Ucraína, os Alcuerdos de Belavezha, que remplazoron a la URSS por a Comunidat d'Estatos Independients (CEI).

 División administrativa 
A RSS de Belarrusia yera dividita en 6 oblast (u provincias) (datos d'o 1 de chinero de 1970, fuent: Gran Enciclopedia Sovietica).

 Nombre Superficie(miles de km²)  Población(miles d'ab.)  Capital  Oblast de Brest 32,3   Brest Oblast de Vitevsk 40,1   Vitevsk Oblast de Gómel 40,4   Gomel Oblast de Grodno 25,0   Grodno Oblast de Minsk 40,8   Minsk Oblast de Mogilev 29,0   Mogilev